Document ID: 31988R0486

*****
ΚΑΝΟΝΙΣΜΟΣ (ΕΟΚ) αριθ. 486/88 ΤΗΣ ΕΠΙΤΡΟΠΗΣ
της 22ας Φεβρουαρίου 1988
για την τροποποίηση των κανονισμών, συστάσεων και αποφάσεων σχετικά με την επιβολή δασμών αντιντάμπινγκ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμόλογιο (1), και ιδίως το άρθρο 15,
Εκτιμώντας:
ότι από την 1η Ιανουαρίου 1988 έχει καθιερωθεί με τον κανονισμό (ΕΟΚ) αριθ. 2658/87, βάσει της ονοματολογίας του εναρμονισμένου συστήματος, συνδυασμένη ονοματολογία των εμπορευμάτων, που ταυτόχρονα ανταποκρίνεται στις απαιτήσεις του κοινού δασμολογίου και των στατιστικών εξωτερικού εμπορίου της Κοινότητας·
ότι πολλές διατάξεις με τις οποίες επιβάλλονται δασμοί αντιντάμπινγκ πρέπει να προσαρμοστούν, ώστε να ληφθεί υπόψη η χρησιμοποίηση της νέας συνδυασμένης ονοματολογίας που βασίζεται στο εναρμονισμένο σύστημα περιγραφής και κωδικοποίησης των εμπορευμάτων, που προορίζεται να αντικαταστήσει, όσον αφορά την κατάταξη των εμπορευμάτων, τη σύμβαση της 15ης Δεκεμβρίου 1950 για την ονοματολογία·
ότι οι εν λόγω διατάξεις, δεδομένου του αριθμού και του περιεχομένου τους, μπορούν να προσαρμοστούν με ένα μόνο τροποποιητικό κανονισμό, που καλύπτει το σύνολο των διατάξεων που πρέπει να προσαρμοστούν λόγω της καθιέρωσης του εναρμονισμένου συστήματος· ότι οι εν λόγω προσαρμογές δεν απαιτούν καμία τροποποίηση επί της ουσίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κανονισμοί, συστάσεις και αποφάσεις που απαριθμούνται στο παράρτημα προσαρμόζονται από την 1η Ιανουαρίου 1988 σύμφωνα με τις διατάξεις του παραρτήματος.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Φεβρουαρίου 1988.

Labels: 3
15
4
5